CELEX: C2005/205/22
Language: lv
Date: 2005-08-20 00:00:00
Title: Lieta C-255/05: Prasība pret Itālijas Republiku, ko Eiropas Kopienu Komisija iesniedza 2005. gada 16. jūnijā

20.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 205/12
            
         Prasība pret Itālijas Republiku, ko Eiropas Kopienu Komisija iesniedza 2005. gada 16. jūnijā
   (Lieta C-255/05)
   (2005/C 205/22)
   tiesvedības valoda — itāļu
   Eiropas Kopienu Tiesā 2005. gada 16. jūnijā izskatīšanai ir iesniegta prasība pret Itālijas Republiku, ko cēla Eiropas Kopienu Komisija, kuru pārstāv M. Konstantinidis [M. Konstantinidis], pārstāvis, F. Luī [F. Louis] un A. Kapobjanko [A. Capobianco], avvocati.
   Prasītājas prasījumi Tiesai ir šādi:
   
               —
            
            
               atzīt, ka Itālijas Republika nav izpildījusi pienākumus, ko tai uzliek 2. panta 1. punkts un 4. panta 1. punkts Padomes 1985. gada 27. jūnija Direktīvā 85/337/EEK par dažu sabiedrisku [publisko] un privātu projektu ietekmes uz vidi novērtējumu (1), kas grozīta ar Padomes 1997. gada 3. marta Direktīvu 97/11/EK (2), un ko tai uzliek 12. panta 1. punkts Eiropas Parlamenta un Padomes 2000. gada 4. decembra Direktīvā 2000/76/EK par atkritumu sadedzināšanu (3),
               
                           —
                        
                        
                           ciktāl tā nepakļāva pirms būvniecības atļaujas izsniegšanas trešās ASM Brescia dedzināšanas līnijas, kura ir rūpnīca, kas uzskaitīta grozītās Direktīvas 85/337/EEK I pielikumā, projektu ekoloģiskās ietekmes novērtējumam saskaņā ar grozītās Direktīvas 85/337EEK 5. un 10. pantu, un
                        
                     
                           —
                        
                        
                           ciktāl tā sabiedrībai pieejamā vietā un laikā, kas ir piemērots apsvērumu sniegšanai, pirms kompetentās iestādes pieņem lēmumu, nedarīja sabiedrībai pieejamu lūgumu atļaujas saņemšanai ekspluatēt trešo Brescia dedzināšanas līniju, un kā arī tā nenodrošināja to, lai šis lēmums un atļaujas kopija būtu pieejama sabiedrībai;
                        
                     
         
               —
            
            
               piespriest Itālijas Republikai atlīdzināt tiesāšanās izdevumus.
            
         Pamati un galvenie argumenti
   
      ASM Brescia SpA ekspluatē sadedzināšanas iekārtu, kas sastāv no divām līnijām un kas tika atļauta 1993. gadā. Pirms 2003. gada ASM Brescia ierīkoja trešo atkritumu sadedzināšanas līniju.
   Trešā līnija Brescia sadedzināšanas iekārtu līnija ir klasificēta kā rūpnīca, kas veic reģenerācijas darbības, kas ir noteiktas Direktīvas 75/442/EEK IIB pielikuma R1 punktā un kuras jauda pārsniedz 100 tonnas dienā. Kā tādai tai vajadzēja būt pakļautai ekoloģiskās ietekmes novērtējuma (EIN) procedūrai grozītās Direktīvas 85/337/EEK nozīmē.
   Tomēr trešās līnijas attīstības projekts nekad netika pakļauts ne EIN procedūrai, ne arī specifiskām pārbaudēm (pārbaudēm par to, vai EIN ir nepieciešams). To apstiprināja arī Itālijas iestādes. Faktiski Itālijas tiesību akti nenosaka vispārēju prasību veikt EIN attiecībā uz atkritumu pārstrādes rūpnīcām, kas atbilst Direktīvas 85/337/EEK noteikumiem, bet satur plašus izņēmumus, kas būtiski ierobežo direktīvas apjomu.
   Komisija apgalvo, ka rūpnīcu, kas veic reģenerācijas darbības, neiekļaušanai EIN procedūrās nav pamata Kopienu tiesību aktos un tādējādi tas ir skaidrs pārkāpums.
   Attiecībā par Direktīvas 2000/76/EK 12. pantu Komisija Itālijas iestādēm pārmet to, ka tās nepublicēja atļaujas, lai ekspluatētu trešo dedzināšanas līniju, lūgumu un attiecīgo atļaujas pasākumu saskaņā ar šī panta noteikumiem.
   
      (1)  OV L 175, 05.07.1985., 40. lpp.
   
   
      (2)  OV L 73, 14.03.1997., 5. lpp.
   
   
      (3)  OV L 332, 28.12.2000., 91. lpp.